Hier kan Ubervroue nou vrouekliënte kies | Netwerk24
Vrouebestuurders van Uber-voertuie in Saoedi-Arabië kan nou kies om net vrouekliënte te vervoer.
Uber het dit moontlik gemaak nadat terugvoering getoon het dat 74% van vrouebestuurders in dié land net vroue wil vervoer, berig engadget.com.
Daar is nie planne om dit elders in die wêreld te doen of om ’n soortgelyke keuse aan vrouekliënte te gee nie.
Daar is baie gevalle waarin die vrouebestuurders en vrouekliënte van Uber en Lyft misbruik en geteister word.
“Die opsie om net vrouekliënte te kies is spesiaal vir Saoedi-Arabië ontwikkel nadat uitgebreide ondersoeke gedoen is om die behoeftes te verstaan van vroue in ’n land wat deur ’n kulturele transformasieproses gaan,” het Shaden Abdellatif, Uber se woordvoerder in die Midde-Ooste, in ’n verklaring aan CNN Business gesê.
Vroue in Saoedi-Arabië het in Junie verlede jaar toestemming gekry om motors in die openbaar te bestuur. In stede soos Riaad en Jedda is daar nou al hoe meer vroue wat Uber-bestuurders is en raak die mense nou daaraan gewoond, berig Business Insider.
Meer oor: Saoedi-Arabië | Uber | Vroue
Uber-hoof keer Saoedi-Arabië rug toe
SMS: ‘Jy is geskei!’
Vrouerenjaer wys hoe in Saoedi-Arabië